ทองคำปิดบวก 10 เซนต์
สัญญาทองคำตลาดนิวยอร์กปิดบวก10 เซนต์ ที่ 1,572.4 ดอลลาร์/ออนซ์  แรงซื้อเก็งกำไรหนุน
5 มี.ค. 2556

สัญญาทองคำตลาดนิวยอร์กปิดบวก10 เซนต์ ที่ 1,572.4 ดอลลาร์/ออนซ์  แรงซื้อเก็งกำไรหนุน
สัญญาทองคำตลาด COMEX (Commodity Exchange) ส่งมอบเดือนเม.ย.ขยับขึ้น 10 เซนต์ หรือ 0.01% ปิดที่ 1,572.4 ดอลลาร์/ออนซ์ 
นักลงทุนเข้ามาช้อนซื้อเก็งกำไรหลังจากสัญญาทองคำร่วงลงเมื่อ 3 วันก่อนหน้านี้ พร้อมกับจับตาดูการประชุมของธนาคารกลางยุโรปและญี่ปุ่น เพื่อดูว่าธนาคารทั้งสองแห่งจะยังคงเดินหน้าใช้มาตรการผ่อนคลายทางการเงินหรือไม่
นอกจากนี้ นักลงทุนยังจับตากระทรวงแรงงานสหรัฐซึ่งจะเปิดเผยตัวเลขการจ้างงานนอกภาคเกษตรเดือนก.พ.ในวันศุกร์นี้เวลา 20.30 น.ตามเวลาไทย โดยนักวิเคราะห์ส่วนใหญ่คาดว่า ตัวเลขจ้างงานนอกภาคการเกษตรจะเพิ่มขึ้น 160,000 ตำแหน่ง และคาดว่าอัตราการว่างงานจะทรงตัวอยู่ที่ 7.9% ในเดือนก.พ.